|  |
| --- |
| rajono nespalvotas |
| ALYTAUS RAJONO SAVIVALDYBĖS MERAS |
| **POTVARKIS****DĖL DRAUDIMO RŪKYTI DAUGIABUČIO NAMO BALKONUOSE, TERASOSE IR LODŽIJOSE, NUOSAVYBĖS TEISE PRIKLAUSANČIUOSE ATSKIRIEMS SAVININKAMS** |

2024 m. rugsėjo 25 d. Nr. K2-473

Alytus

 Vadovaudamasi Lietuvos Respublikos vietos savivaldos įstatymo 25 straipsnio 5 dalimi, Lietuvos Respublikos tabako, tabako gaminių ir su jais susijusių gaminių kontrolės įstatymo 19 straipsnio 1 dalies 9 punktu ir Prieštaravimo dėl tabako, tabako gaminių ir su jais susijusių gaminių vartojimo daugiabučių namų balkonuose, terasose ir lodžijose pareiškimo, šio prieštaravimo atšaukimo ir informacijos apie daugiabučius namus, kuriuose draudžiama rūkyti, paskelbimo, informacinių ženklų apie draudimą rūkyti įrengimo tvarkos aprašo (toliau – Tvarkos aprašas), patvirtinto Lietuvos Respublikos vidaus reikalų ministro 2020 m. gruodžio 22 d. įsakymu Nr. 1V-1357 „Dėl Prieštaravimo dėl tabako, tabako gaminių ir su jais susijusių gaminių vartojimo daugiabučių namų balkonuose, terasose ir lodžijose pareiškimo, šio prieštaravimo atšaukimo ir informacijos apie daugiabučius namus, kuriuose draudžiama rūkyti, paskelbimo, informacinių ženklų apie draudimą rūkyti įrengimo tvarkos aprašo patvirtinimo“, 6 punktu ir atsižvelgdama į daugiabučio namo, esančio Ateities g. 8, Simno m., Simno sen., Alytaus r. sav., gyventojo 2024 m. rugpjūčio 28 d. prašymą „Dėl draudimo rūkyti gyvenamosiose patalpose“:

1. Paskelbiu, kad daugiabučio namo, esančio adresu Ateities g. 8, Simno m., Simno sen., Alytaus r. sav., balkonuose, terasose ir lodžijose, nuosavybės teise priklausančiuose atskiriems savininkams, draudžiama rūkyti.

2. Įpareigoju potvarkio 1 punkte nurodyto daugiabučio gyvenamojo namo administratorių SĮ „Simno komunalininkas“:

2.1. informuoti apie draudimą rūkyti balkonuose, terasose ir lodžijose šio daugiabučio namo butų ir kitų patalpų savininkus paštu arba elektroninio ryšio priemonėmis ne vėliau kaip per 2 darbo dienas nuo šio potvarkio gavimo dienos;

2.2. įrengti potvarkio įsigaliojimo dieną minėto daugiabučio namo išorėje ir (arba) viduje patvirtintos formos informacinius ženklus apie draudimą rūkyti balkonuose, terasose ir lodžijose, nuosavybės teise priklausančiuose atskiriems savininkams, laikantis Tvarkos aprašo reikalavimų.

3. Nustatau, kad šis potvarkis įsigalioja 2024 m. spalio 1 d.

4. N u r o d a u Komunalinio ūkio ir architektūros skyriaus vyriausiajai specialistei Živilei Sojienei:

4.1. su šiuo potvarkiu supažindinti daugiabučio gyvenamojo namo administratorių SĮ „Simno komunalininkas“;

4.2. šį potvarkį paskelbti Savivaldybės interneto svetainėje ir Teisės aktų registre.

 Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Kauno apygardos skyriui  (Laisvės al. 36, Kaunas) arba Regionų  administracinio teismo Kauno rūmams (A. Mickevičiaus g. 8A, Kaunas) per vieną mėnesį nuo jo įteikimo dienos.

Savivaldybės merė Rasa Vitkauskienė